### 5.     Beslutning om at godkende forslag til Kommuneplan 2021-2032

**Åbent**

Sagsnr.: 326-2020-74174       J.nr.: 01.02.03           Dokumentnr.:
326-2021-115655

**Sagstype**

Beslutning.

**Resume og sagens baggrund**

Administrationen fremlægger Forslag til Kommuneplan
2021-2032 med henblik på offentlig høring umiddelbart efter sommerferien.
Kommunalbestyrelsen blev på møde den 25. november 2020 orienteret om proces og
tidsplan for revision af kommuneplanen.

**Indstillinger**

Direktøren indstiller, at:

1.    "Forslag
til Kommuneplan 2021-2032" godkendes til offentlig fremlæggelse i 8 uger
fra primo august.

2.    Vurderingen
af at der ikke skal gennemføres en miljøvurdering af kommuneplanforslaget,
offentliggøres med en klagefrist på 4 uger.

3.    Der
inviteres til et borgermøde om kommuneplanforslaget tirsdag den 7. september
2021.

4.    Administrationen
bemyndiges til at foretage nødvendige redaktionelle ændringer inden
planforslaget offentligt fremlægges.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Kommuneplanen fastlægger for en periode på 12 år de
overordnede mål og retningslinjer for kommunens udvikling, såvel i byerne som i
det åbne land. Kommuneplanen har afsæt i planloven og statslige udmeldinger om
kommuneplanlægningen, og den skal afspejle landsplanlægningen og regional
planlægning.

Kommuneplanforslaget er formelt set en fuld revision af
tidligere Kommuneplan 2017-2028, men har fokus på udvalgte temaer, som har
afsæt i de statslige udmeldinger på planområdet samt Kalundborg Kommunes
Udviklingsstrategi frem mod 2030, *Mangfoldige ressourcer og samarbejde i
fællesskaber*. Kommunalbestyrelsen fik i november 2020 forelagt et oplæg
til, hvilke temaer som revisionen forventedes at behandle. Der blev samtidig
lagt op til, at kommuneplanens struktur og indhold skulle strammes op, så den i
endnu højere grad fokuserer på den fysiske arealplanlægning.

Kalundborg
Kommuneplan er fortsat en digital plan og Forslag til Kommuneplan 2021 findes
på nedenstående link. Under afsnittet ”Om Kommuneplanen” findes en
læsevejledning til den digitale kommuneplan.Kommuneplanen kan
tilgås via link i bilag 3 eller ved [url].

Det er fortsat muligt for borgere og virksomheder at tage
afsæt i planen på ejendomsniveau under emnet ”Hvad gælder for mig”.

*Temaer og udvalgte emner*

I revisionen har nedenstående temaer
og emner haft særlig fokus. Vedlagt som bilag 1 er et samlet notat, der uddyber
de gennemførte revisionsændringer for temaer, retningslinjer og
rammebestemmelser samt beskriver den nye opbygning og struktur af den
digitale kommuneplan.

1.
*Vision og udvikling*

André Thorsen oplistede mål
i Kommuneplan 2017 vil for en stor dels vedkommende være afløst af nyere
politiske målsætninger, ligesom en række mål ikke har betydning for
arealplanlægningen. På den baggrund udgår ’Hovedpolitikkerne’ af kommuneplanen
i forbindelse med udarbejdelsen af forslag til Kommuneplan 2021. Hovedpolitikkerne
erstattes af følgende overskrifter:

·
Forord

·
Vision

·
Bæredygtig
udvikling

Afsnittet om *Vision og
udvikling* er at finde på forsiden af Forslag til Kommuneplan 2021.

2.
*Erhvervsudbygning*

På baggrund af de seneste års
positive udvikling i Kalundborg Kommune på erhvervsområdet, er det ønsket at
fremtidssikre erhvervsudviklingen, særligt efter statens udmelding om
færdiggørelse af det sidste stykke af motorvejen til Kalundborg.

Restrummeligheden er ikke
væsentligt reduceret i planperioden, hvorfor der ikke kan redegøres for udlæg
af nye erhvervsområder. I stedet foreslås det at omplacere et eksisterede
disponibelt erhvervsområde i Kalundborg by. Erhvervsområdet for planramme
K05.E09 har et areal på 50,2 ha, som udtages og erstattes med to nye erhvervsområder
på samme størrelse (50,2 ha) i den østlige del af [adresse].

Afsnittet om *Erhvervsudbygning*
er at finde via forsiden af Forslag til Kommuneplan 2021 under overskriften *Erhverv
og beskæftigelse*.

3.
*Strategisk planlægning for landsbyer*
Planloven blev den 1. januar 2019 ændret på baggrund af anbefalinger fra
Udvalget for levedygtige landsbyer, så der nu indgår krav om, at kommuneplanen
skal indeholde en strategisk planlægning, der sammenhængende tager stilling til
muligheder for udvikling af landsbyer.

Temaet beskriver således nogle
overordnede mål og retningslinjer for udviklingen af landsbyerne. Dertil kommer
en redegørelse, som beskriver, hvordan kommuneplanlægningen understøtter den
ønskede udvikling af landsbyerne.

Afsnittet om *Strategisk
planlægning for landsbyer* er at finde via forsiden af Forslag til
Kommuneplan 2021 under overskriften *Marcus Dahl og Leve.*

4.
*Oversvømmelse og erosion*

Planlovens regler for
forebyggende planlægning for oversvømmelse og erosion trådte i kraft den 1.
februar 2018 og stiller krav om etablering af afværgeforanstaltninger og
hvorvidt det planlagte område vurderes at være udsat for oversvømmelse og
erosion.

Planlovens regler gælder, når
kommunen planlægger for nye byområder, særlige tekniske anlæg eller ændret
arealanvendelse mv. Med udgangspunkt i Klimatilpasningsplan 2013 og de
tilhørende handleplaner er der udarbejdet nye retningslinjer for oversvømmelse
og erosion, og der redegøres for afværgeforanstaltninger ved fare for
oversvømmelse fra hav, skybrud, vandløb og grundvand samt ved erosion langs
kysten.

Afsnittet om *Oversvømmelse og
erosion* er at finde på forsiden af Forslag til Kommuneplan 2021 under
overskriften *By og landskab/Natur og kultur*.

5.
*Opdatering og ajourføring af andre temaer, planrammer
eller rammebestemmelser*

Bilag 1,
afsnit 5,beskriver andre temaer, rammer og
rammebestemmelser som er blevet opdateret eller ajourført i denne
kommuneplanrevision.

6.
*Ny opbygning og struktur af Kommuneplan 2021*

Bilag 1, afsnit 6, beskriver den
nye struktur af Kommuneplan 2021-2032.

*Screening for Miljøvurdering*

I forbindelse med udarbejdelsen af
planforslaget er der foretaget en screening efter lov om miljøvurdering af
planer og programmer ud fra, hvor der sker indholdsmæssige eller arealmæssige
ændringer i forhold til den gældende kommuneplan, se bilag 2.

På baggrund af den gennemførte
screening vurderes det samlet set, at der ikke er forhold i forbindelse med
udarbejdelsen af kommuneplanforslaget, der skal undersøges nærmere i en
miljøvurdering. Screeningen har været udsendt i høring hos berørte myndigheder.
Der er ikke modtaget bemærkninger hertil.

*Indberetning og offentlig
høring*

Når indberetningen til
PlansystemDK er gennemført vil høringsperioden blive annonceret og fristen for
at indgive høringssvar offentliggjort. Høringsperioden skal være mindst 8 uger,
jf. planloven, og forventes at løbe fra primo august til primo oktober 2021.

*Borgermøde*

Administrationen foreslår, at der
afholdes et borgermøde om kommuneplanforslaget tirsdag den 7. september 2021.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Notat om gennemført revision | 326-2021-115880 |
| Bilag 2 - Screening for Miljøvurdering - Forslag til Kommuneplan 2021-2032 | 326-2021-117847 |
| Bilag 3 - Link til Forslag til [adresse] 2021-2032 | 326-2021-128451 |